Friedrich Thiersch

Friedrich Wilhelm Thiersch (født 17. juni 1784 i Kirchscheidungen nær Freyburg i Tyskland, død 25. februar 1860 i München) var en tysk filolog og filohellener, far til Heinrich, Carl og Ludwig Thiersch.

Liv og virke 
Thiersch ble i 1809 gymnasielærer i München, der han klarte å vesentlig å høyne nivået på de klassiske studier, blant annet ved å stifte et filologisk institutt. Han ble i 1826 utnevnt til professor i antikkens litteratur ved universitetet der. 

Under et opphold i Grekenland 1831-32 arbeidet han for valget av den bayerske prins Otto til konge av Grekenland. 

Thierschs arbeide De l'état actuel de la Grèce (1833) var ikke uten innflytelse på Grekenlands pånyttfødelse. Innen det filologiske område utgav han Acta philologorum monacensium (4 bind, 1811-29) og en kommentert utgave av Pindaros (1820) med mer, og skrev blant annet Griechische Grammatik, vorzüglich des homerischen Dialekts (1812; 4. opplag 1855) og Über die Epochen der bildenden Kunst unter den Griechen (1816-25; 2. opplag 1829). Han kom med skarpe innspill i undervisningsspørsmålet, i særdeleshet ved Gelehrte Schulen (1826-29). Han ble i 1848 valgt til preses i det bayerske vitenskapsakademi.

Referanser

Eksterne lenker 
 
 

Tyske klassiske filologer
Personer fra Burgenlandkreis